Patis dqeras

Patis dqeras(紋面） 
Dehuk maxal mmteru, maxal mmsepac knkawas laqi mqedin seediq, 
asi daha pkrmaun matis dqeras mmusa seno. Mkela mita laqi mqedin 
mtduwa daha ka laqi mqedin mmhemuc ka seediq, kndalax rako pntasan 
dqeras daha klaun daha mita malu ma naqah ndaan laqi mqedin mesa rudan. Taun daha “amah” rako patis dqeras laqi mqedin, asi daha kulai 
naqah mmhemuc theyaq rseno nganguc laqi kiya.
Rseno seediq snkuxul mangal weewa mtduwa ini mmhemuc. Ini daha 
ngali weewa mmhemuc nganguc; asi ka rudan hari do, ngalun rseno so ka 
rseno mqrinuc wada gedang mqedin ma so ka rseno rudan mngangah.
Malu taan mqedin pntasan dqeras sa, rudan su do ini tai kerung 
dqeras su sa.
Maanu spatis daha dqeras: xiluy ma pako mudu sbetaq daha matis 
dqeras, saangal daha bagah kndalax rqeda psrako ma qbulic skruwa daha 
iyu sricuh daha dqeras icu daha kbeeba. Maha hari kingal gdregan ini daha 
pusay nganguc ka weewa hani pntasan dqeras.

Snakun:Tgdaya